ky en en en en en en ky ky ky kk ky ky ky ky ky ky ky ky ky ky ky ky ky ky ru ky ky ru ky ky ky ky ky ky ky ky ky ru ky ky ky ky ru ky ky ky ky ky ru ru ky ky ky ky ru ky ky ky ky ky ky ky ky ru hu ru ky ky ru ky ru ky ru ru ky ru kk ky ru ky ru ky ru ky uk ky ru ky ru ru ky hbs_cyr ru ky ru ky ru ky ky ru ky ru mn en en en en en en en en en ru
Соттор жумуштан эмне үчүн бошотулушту?
Акыркы мезгилдеги ар кайсы инстанциядагы соттордун бир катар судьяларынын кызматтан мөөнөтүнөн бошотулушу боюнча айрым субъективдүү пикирлер айтылууда. Ошол эле учурда андайлардын басымдуу көпчүлүгү ошол судьялардын кызматтан бошотулушунун чыныгы себептерин билишпей тургандыгы көрүнүп турат. Бул макалада алардын айрымдары боюнча атайын жумушчу топ тарабынан аныкталган фактылар менен окурмандарды тааныштырып коюуну чечтик.
Ысык-Көл райондук сотунун төрагасы Рахимжан Аскаров "Кара-Ой" кооперативинин төрагасы Т.Мусаевдин 20 гектар жер аянтына жеке менчик укугун таануу жөнүндө доо арызын кароо менен 2007-жылдын 6-июнунда аны канааттандыруу чечимин кабыл алган. Бул ишти караган соттук жыйынга раймамадминистрациянын өкүлүн да катыштырган эмес. Натыйжада соттун бул мыйзамсыз чечиминин негизинде Т.Мусаевге ал жер участогуна жеке менчик укугу жөнүндө Мамлекеттик акт да берилген.
Ага чейин бул жер участогун Кара-Ой айыл өкмөтү өзүнүн 2007-жылдын 5-июнундагы токтому менен айыл чарба багытындагы жерден өзгөчө корголуудагы жер категориясына трансформациялоону жүргүзгөн. Бул мыйзамсыз токтом болгон. Анткени КРнын Жер кодекси боюнча мындай укук Өкмөткө гана берилген. Ушул жерден айта кетсек, апрель революциясынан кийин Ысык-Көл районунун прокурорунун 2010-жылдын 3-июнундагы протестинен улам айыл округу өзүнүн 8-июндагы токтому менен мурдагы токтомун жокко чыгарган.
КРнын Жарандык-процессуалдык кодексинин 384-статьясына ылайык, экономикалык иштер биринчи инстанцияда экономикалык иштер
боюнча райондор аралык соттор тарабынан гана каралат. Жалпы юрисдикциядагы соттун төрагасы Р.Аскаров сот системасынын ушул "алиппесин" да билбей калганбы?
Жалган документке кантип ишенди болду экен?
Иш боюнча жүргүзүлгөн иликтөөнүн жүрүшүндө Россия Федерациясынын Приморье округунун Валентинов айылдык аймагынын администрациясы берген справкага ылайык, Ю.Толстых тирүү экендиги жана мугалим болуп иштеп жаткандыгы, атүгүл Ю.Толстых иш боюнча анын кызыкчылыктарын жактоого Г.Плескачка ишеним кат бергендиги аныкталган.
Мына ушундан кийин өз катасын оңдоо максатында судья Н.Хамдамов 2010-жылдын 14-июлунда Г.Плескачтын арызын кабыл алып, Н.Маматурдыевдин доосун канааттандыруудан баш тартуу жөнүндө жаңы чечим чыгара койгон. Бирок, бул аны сактап кала алган жок. Бул факт боюнча Ош шаарынын прокуратурасы тарабынан 27-июлда кылмыш иши козголуп, азыр иликтенип жатат.
Жөнү жок создуктурууларбы, создуктуруулардын "жөнү" башкадабы?
Жогоруда биз сөз кылган Биринчи май райондук сотунун судьясы Ж.Кудаяров КЖКнын 166-статьясынын 2-бөлүгүнүн 3-пунктунда, 171-статьясынын 1-бөлүгүндө каралган кылмыштарды жасагандыгы
боюнча айыпталган "Бизон" техникалык тейлөө станциясынын слесары Ф.Даминбаевдин иши боюнча өкүм чыгаргандын ордуна, 2009-жылдын 10-апрелиндеги токтому менен тергөөнүн кемчиликтерин толуктоо үчүн прокуратурага кайра жөнөтүп жиберген.
Бишкек шаардык сотунун колле-гиясы 24-июндагы токтому менен аны жокко чыгаргандан кийин, ошол эле Биринчи май райондук соттун башка судьясы А.Боромбаев 14-августта Ф.Даминбаевди алдоочулук боюнча 13 эпизод жана ишенип берилген мүлктү жок кылгандыгы боюнча 4 эпизод менен күнөөсү далилденген деп таап, 8 жыл 6 ай эркинен ажыратууга өкүм чыгарды.
Жапа чеккендердин пайдасына жалпы суммасы 455 050 сом өндүрүлгөн. Ж.Кудаяровдун ишти жөнсүз создуктуруусунан улам ушунча суммадагы каражат ээлерине кайтарылбай калмак.
К.Жээнбеков тергөө органдары тарабынан жабыр тартуучу П.Мамековага карата хулигандык фактысы, ошондой эле Э.Табалдиевге таандык уюлдук телефонду жана 925 сомду тартып алгандыгы үчүн айыпталган. Ж.Кудаяров 2009-жылдын 25-февралындагы токтому менен кайрадан эле өзү жакшы көргөн "ыкмага салып" - тергөөнүн кемчиликтерин толуктоо үчүн прокуратурага кайра жөнөтүп жиберген.
Шаардык сот ошол эле жылдын 18-июнундагы токтому менен анын токуган токтомун жокко чыгарган соң, Ж.Кудаяровдун коллегасы А.Боромбаев 20-августта чыгарган өкүмү менен К.Жээнбеков КЖКнын 234-статьясынын 2-бөлүгүнүн 2-пункту жана 167-статьясынын 2-бөлүгүнүн 2,3,4-пункттары боюнча күнөөлүү деп табылып 5 жыл эркинен ажыратылууга соттолгон.
Биринчи май райондук сотунун судьясы Азизбек Турдалиев иштерди негизсиз оздуктургандык жагынан да артта калган жок. Ал 2009-жылдын 13-августундагы токтому менен Жаныбек Роман уулуна карата кылмыш ишин тергөөдөгү кемчиликтердин ордун толтуруу үчүн Биринчи май прокуратурасына кайра жөнөтөт.
Бишкек шаардык соту анын токтомун жокко чыгаргандан кийин гана А.Турдалиев ошол эле материалдардын негизинде 14-декабрда Ж.Роман уулун КЖКнын 234-статьясынын 3-бөлүгүнүн 2-пункту менен күнөөлүү деп таап, аны 2 жылга шарттуу эркинен ажыратуу өкүмүн чыгарган.
Мурдагы коргоо министри Исмаил Исаковду соттоо боюнча судьялардын аракеттери мыйзамдын гана эмес, моралдын да тамгаларына туура келбей тургандыгы айкын. Биз анын майда-чүйдөсүн кайталап отурбай, ток этер жерин айта кетели.
Бишкек гарнизонунун аскер сотунун судьясы Серик Абиев И.Исаковду айыптоо боюнча ишти карап, 2010-жылдын 11-январындагы өкүмү менен аны КЖКнын 304-статьясынын 4-бөлүгү боюнча күнөөлүү деп таап, "генерал-лейтенант" аскердик наамынан ажыратуу менен 8 жылга эркинен ажыратууга соттогон. КРнын Аскер сотунун соттук коллегиясы (Тилек Абдырашитов, Өзбек Алиев жана Бакыт Кожомбердиев) 2010-жылдын 19-февралында чыгарган чечими менен ал өкүмдү өзгөртүүсүз калтырган.
Кызыгы ошол эле соттук коллегия 2010-жылдын 15-апрелиндеги чечими менен И.Исаковдун аракеттеринде кылмыш курамы жок болгондугуна байланыштуу актаган чечим кабыл алды.
Ишти объективдүү карап, мыйзамдуу чечим чыгаруу үчүн сөзсүз эле революция жасап, бийликти алмаштыруу керекпи? Андан көрө мына ушундай конъюнктурага жараша аракет кылган судьялардан арылганыбыз туура эмеспи?!
Чубак Абышкаев Чүй облустук сотунун төрагалыгына Президент А.Акаевдин 2003-жылдын 5-апрелиндеги жарлыгы менен жети жылдык мөөнөткө шайланган. Анан К.Бакиевдин 2009-жылдын 22-октябрындагы жарлыгы менен ыйгарымдарынын калган мөөнөтүнө, башкача айтканда беш жарым айга, Аскер сотунун төрагасы болуп дайындалган. 12-декабрда ага "юстициянын генерал-майору" наамы берилген.
Анын мындай аскердик соттун жетекчилигине которулушу генерал И.Исаковдун ишинин ушул сотто каралышы менен байланышы бар же жок экендигин болжолдоого болсо да, кол алдындагы судьялардын мыйзамсыз өкүмдөрдү чыгарып жаткандыгын "көрбөй" калганына ишенүү кыйын.
Балыкчы шаардык сотунун судьясы Болот Дүйшенбиев акыркы президенттик шайлоолор убагында Балыкчы шаарында оппозициянын өкүлдөрүнүн добуш берүүнү мыйзамдуу болушун талап кылгандыгы үчүн укук коргоо органдары тарабынан туура эмес айыптоолору боюнча чечим чыгарган. Натыйжада 2009-жылдын 25-декабрындагы өкүм менен бейкүнөө 19 адам ар кандай мөөнөттөргө эркинен ажыратылууга соттолушкан. Бул судья Б.Дүйшенбиевдин аталган жарандарга жаңы жылдык "сюрпризи" болуп калды окшойт.
Облустук соттун соттук коллегиясы (төрагалык кылуучу Таалайбек Эралиев, судьялар Оторбай Жаркымбаев жана Бейшенаалы Сайдылдаев) андан кем калышпай, аталган жарандарга аялдар майрамынын эртеси "сюрприз" жасады. Коллегиянын 2010-жылдын 9-мартындагы аныктамасы менен биринчи инстанциядагы соттун өкүмү өзгөртүүсүз калтырылган.
Бул дагы эч нерсе эмес. Апрель революциясынан кийин облустук соттун ошол эле курамдагы колле-гиясы (Т.Эралиев, О.Жаркымбаев жана Б.Сайдылдаев) айыпталуучулар Жогорку сотко көзөмөл иретинде арыз жазышканына карабастан, шашылыш түрдө иш боюнча өндүрүштү 16-апрелде жаңырта коюшуп, Балыкчы шаардык сотунун өкүмүн жокко чыгарышып, ал адамдардын аракеттеринде кылмыштын курамы жок болгондугу үчүн ишти кыскарткан чечим чыгарышкан.
Айыпталуучулардын аракеттеринде кылмыш курамы жок экендигин 1 ай 7 күн мурда неге "көрүшпөй калышты" экен?!
Карапайым калкка ошол кезде эле белгилүү болгон, апрель революциясынан кийин юридикалык тастыкталган, саясий заказ жыттанган төмөнкү соттук иштер окурмандардын эсинде болсо керек. И.Исаков жана анын аркасы менен коргоо министрлигинин бир катар кызмат адамдарына - Б.Югайга, Т.Сатыбалдиевге, Р.Эгимбаевге жана Н.Каимовго карата козголгон кылмыш иштерин биринчи инстанцияда кароодо айыпталуучулардын коргоочулары тарабынан судьяны ишти кароодон четтетүү жөнүндө арыз берилген. Бирок Аскер соту да, Жогорку сот да аны канааттандыруусуз калтырышкан. Андыктан алар Конституциялык сотко кайрылышкан.
Болжол менен ошол эле убакта Э.Каптагаевге карата козголгон кылмыш иши боюнча да ушундай арыз канааттандырылбай калтырылгандыктан, анын коргоочусу да Конституциялык сотко кайрылган.
Натыйжада Конституциялык сот өзүнүн 2009-жылдын 23-июнундагы чечими менен КРнын Кылмыш-процесстик кодексинин жеке арыздарды кароонун натыйжалары боюнча чыгарылган аныктама даттанылууга жатпайт деген жобону камтыган 73-статьясынын 4-бөлүгүн Конституциянын 15-статьясынын 4-пунктуна жана 21-статьясынын 5-пунктуна карама-каршы келет деп таап, жокко чыгарган.
Мына ошого карабастан Жогорку соттун мурдагы төрайымы Жаңыл Алиева 2009-жылдын 23-октябрында бардык жергиликтүү сотторго жөнөткөн катында биринчи инстанциядагы соттун арызданылган четтетүү боюнча токтомун даттануу соттук териштирүүнү токтотпой тургандыгын көрсөткөн. Ал судьянын токтомуна арызды же соттун четтетүү жөнүндө берилген арызы боюнча аныктамасын өкүмгө же башка соттук актыга арыз (прокурордун сунушу) менен кошо жогорку инстанциядагы сотко жөнөтүүнү сунуш кылган.
Ушул катка таянышуу менен КРнын аскердик соту И.Исаковдун ишин кароодо, Москва райондук сотунун судьясы Ф.Марлес Э.Бөлөкбаевдин ишин кароодо судьяны ишти кароодон четтетүү өтүнүчтөрүн канааттандырышкан эмес. Натыйжада Конституциялык соттун чечимин Ж.Алиева өзүнүн каты менен эле жокко чыгарып койгон болуп чыккан.
Судьяга да пенделик нерсе жат эмес
тору Карл Маркстын урааны: "Пенделик нерселердин эч бири да мага жат эмес" болгондугун анын биографтары жазышкан. Өкүнүчтүүсү, биздин судьяларга да коомубуздагы илдеттер - паракорчулук, "мундирдин кызыкчылыгы" үчүн бири-бирин коргоо сыяктуулар жат эмес.
Мисалы, Ак-Талаа райондук сотунун төрагасы Алмазбек Касымалиевдин ишти сотто кароодо пара талап кылгындыгы боюнча Президенттин администрациясына райондун координациялык кеңешинин мурдагы мүчөлөрүнөн кайрылуу келип түшкөн.
Мындай айыптоолорго жооп иретинде А.Касымалиев мурда М.Исаковдон алган бир бээни жана М.Сыдыковдон алган 10 миң сомду кайрып берүүгө убада кылган. Андан
кийин ал кызматтан өз ыктыяры менен кетүү жөнүндө арызын жазып берген.
Бишкек шаардык сотунун мур-
дагы судьясы Анаркүл Токсобаева тергөө органдары тарабынан КЖКнын 313-статьясынын 2-бөлүгүнүн 2-пункту боюнча (пара талап кылуу) айыпталган. Анткени ал тергөө органдары тарабынан КЖКнын 164-статьясынын 3-бөлүгү боюнча айыпталып, Биринчи май райондук соту тарабынан акталып чыккан А.Лихолетовдун ишин экинчи инстанцияда кароо алдында анын аялы Е.Валеевадан пара талап кылган.
Прокуратуранын апелляциялык арызын Бишкек шаардык сотунун соттук коллегиясында кароо учурунда А.Токсобаева бул иш боюнча баяндамачы судья болуп дайындалган. Иш каралуунун алдында судьяга Е.Валеева биринчи инстанциядагы соттун чечимин күчүндө калтырып берүү өтүнүчү менен кайрылган. А.Токсо-баева мындай "кызмат" үчүн 800 доллар сураган.
2006-жылдын 15-августунда А.Токсобаева параны алып жаткан кезде Улуттук коопсуздук кызматынын кызматкерлери тарабынан кармалган. Чүй облусунун Аламүдүн райондук сотунун 2009-жылдын 16-ноябрындагы өкүмү менен ал КЖКнын 310-статьясынын 2-бөлүгүнүн 1, 3-пункттарында каралган кылмыштарды жасагандыгы үчүн мамлекеттик бийлик органдарында эки жыл аралыгында кызматтарды ээлөө укугунан ажыратылуу менен 6 жылга эркинен ажыратылууга соттолгон. Чүй облустук соту бул өкүмдү өзгөртүүсүз калтырган.
Бирок Жогорку соттун соттук коллегиясы (төрагалык кылуучу Эркин Токтомамбетов, судьялар Төлөмбай Масыбаев жана Канатбек Турганбеков) төмөнкү эки инстанциядагы соттордун чечимдерин жокко чыгаруу менен А.Токсобаеванын күнөөсү далилденбегенден улам актап жиберген.
Мында сот биринчиден, Е.Валееванын ден соолугунун психикалык бузулгандыгына негизденген. Бирок Саламаттыкты сактоо министрлигине караштуу Борбордук соттук-психиатриялык эксперттик комиссиянын актысына ылайык, Е.Валееванын психикалык абалы өз аракеттерине жооп бербегенчелик абалда эмес. Анын үстүнө Е.Валеева 2005-жылы эле Республикалык психиатриялык саламаттык борборунун врачтарынын комиссиялуу кароосунан өтүп, атайын каттоодон чыгарылган. Ал эми кылмыш 2006-жылы жасалып жатпайбы.
кыргыз тилиндеги гезит "Кыргыз туусу"
email • архив • редакция
Кыргызстан менен Американын аралыгы дагы жакындады
"Күчтүү оппозиция - кыргыз элинин кызыкчылыгы"
добуш берүүнүн 7 себеби
Соттор жумуштан эмне үчүн бошотулушту?
"Бийликке жаңы кан жүгүртчү инсан келатат"
"Ак шумкар" саясий партиясынын лидери
"Өнүгүүгө жети кадам" - экономиканы өркүндөтүүнүн өбөлгөсү"
Жаштар мамлекетти башкарууга барышат
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0928_6.htm on line 81
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0928_6.htm on line 81
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/tuusu/10/0928_6.htm on line 81
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0928_6.htm on line 81
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0928_6.htm on line 81
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/tuusu/10/0928_6.htm on line 81
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0928_6.htm on line 81
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0928_6.htm on line 81
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/tuusu/10/0928_6.htm on line 81